
Sukladno članku 89. Zakona o proračunu („Narodne novine“ broj 144/21) Općinski načelnik podnosi Općinskom vijeću godišnji Izvještaj o izvršenju proračuna do 31. svibnja tekuće godine za prošlu godinu.
Godišnji izvještaj o izvršenju Proračuna sukladno Pravilniku sastoji se od Općeg dijela proračuna i posebnog dijela proračuna.
Opći dio Proračuna sastoji se od sažetka A. Računa prihoda i rashoda i B. Računa financiranja
U sažetku A. Računa prihoda i rashoda i B. Računu financiranja prikazani su ostvareni prihodi i primitci, te rashodi i izdaci na razini ekonomske klasifikacije.

A. Račun prihoda i rashoda se iskazuje u sljedećim tablicama:
· Prihodi i rashodi prema ekonomskoj klasifikaciji
· Prihodi i rashodi prema izvorima financiranja
· Rashodi prema funkcijskoj klasifikaciji
B. Račun financiranja iskazuje se u sljedećim tablicama: 
· Račun financiranja prema ekonomskoj klasifikaciji
· Račun financiranja prema izvorima financiranja

Posebni dio izvršenja Proračuna sastoji se od izvještaja prema organizacijskoj klasifikaciji i izvještaja prema programskoj klasifikaciji.
Temeljem članka 80. Zakona o proračunu posebni izvještaji o izvršenju proračuna su sljedeći:
· Izvještaj o korištenju proračunske zalihe,
· Izvještaj o korištenju sredstva Europske unije,
· Izvještaj o zaduživanju na domaćem i stranom tržištu novca i kapitala
· Izvještaj o danim zajmovima i potraživanjima o danim zajmovima
· Izvještaj o danim jamstvima i plaćanjima po protestiranim jamstvima
· Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova

Obrazloženje godišnjeg izvještaja o izvršenju proračuna sastoji se od obrazloženja općeg dijela proračuna i obrazloženja posebnog dijela proračuna. Obrazloženje općeg dijela sadrži ostvarenje prihoda i rashoda te primitaka i izdataka i prikaz manjka ili viška proračuna. Obrazloženje posebnog dijela proračuna sadrži obrazloženje izvršenja programa iz posebnog dijela proračuna s ciljevima koji su ostvareni provedbom programa.

U Proračunu Općine Sveti Petar Orehovec za 2025. godinu planirani su proračunski prihodi i rashodi te vlastiti i namjenski prihodi proračunskog korisnika Dječjeg vrtića „Mali Petar“ i rashodi koji se iz njih financiraju.





Obrazloženje općeg dijela Proračuna
A. RAČUN PRIHODA I RASHODA
Ostvareni su sveukupni prihodi poslovanja u iznosu od 3.163.112,04 €. Prihodi od prodaje nefinancijske imovine iznose 1.010,00 €. Rashodi poslovanja iznose 2.078.046,96 €. Rashodi za nabavu nefinancijske imovine iznose 1.103.787,05 €. 
  
Sažetak A. Računa prihoda i rashoda i B. Računa financiranja daje prikaz ukupnih prihoda i primitaka te ukupnih rashoda i izdataka na razini razreda ekonomske klasifikacije, kao i višak/manjak prihoda, te je prikazan B. Račun financiranja (izdaci za financijsku imovinu i otplate zajmova). 

Prema ekonomskoj klasifikaciji prihodi proračuna evidentirani su u općem dijelu proračuna (Tablica 1.2.1.), a razvrstani su na prihode poslovanja i prihode od prodaje nefinancijske imovine.
Prihodi poslovanja ostvareni su u iznosu od 3.163.112,04 eura.
Prihodi od poreza ostvareni su s 981.375,97 eura što je 95,78% u odnosu na planirana sredstva, gdje su najveća stavka prihodi od poreza i prireza na dohodak od nesamostalnog rada.  Pomoći iz inozemstva i od subjekata unutar općeg proračuna ostvarene su sa 1.953.879,23 eura. Najveći dio prihoda odnosi se na tekuće pomoći iz državnog proračuna, tzv. Fiskalno izravnanje. Kapitalne pomoći ostvarene su u iznosu do 786.096,56 eura, a odnose se na pomoći za izgradnju mosta na vodotoku Vranče, kapitalne pomoći za izgradnju nogostupa, pomoći za opremu vrtića u Svetom Petru Orehovcu, rekonstrukciju nogometnog igrališta nogometnog kluba Ratar Miholec, sredstva za dogradnju dječjeg vrtića u Svetom Petru Orehovcu, te pomoći iz Županijskog proračuna za projektno tehničku dokumentaciju te modernizaciju nerazvrstanih cesta. Prihodi od imovine ostvareni su u iznosu 4.699,03 eura, što je 84,21 % od planiranih prihoda, a odnose se na korištenje javnih površina, prihode od iznajmljivanja imovine i sl. Prihodi od upravnih i administrativnih pristojbi, pristojbi po posebnim propisima i naknadama ostvareni su u 2025. godini sa 182.417,15 eura što je 91,76% u odnosu na plan. Navedeni prihodi u najvećem dijelu odnose se na prihode komunalne naknade i uplate roditelja dječjem vrtiću za boravak djece. Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima ostvareni su u iznosu od 40.500,35 eura, a odnose se na prihode dječjeg vrtića Mali Petar ostvarene uslugom pripreme hrane za vrtiće Kalnički jaglac iz Kalnika i Mali Medo iz Gornje Rijeke. Kazne, upravne mjere i ostali prihodi ostvareni su u iznosu od 240,31 eura. Prihodi od prodaje nefinancijske imovine iznose 1.010,00 euro, a odnosi se na prodaju naslijeđene kuće u Selancu.

Rashodi poslovanja ostvareni su u iznosu od 2.078.046,96 eura, što je 99,43% u odnosu na plan.
Rashodi za zaposlene iznose 706.143,41 eura, a odnose se na plaće, doprinos za zdravstveno, naknade za prijevoz na posao i s posla, te ostalih rashoda službenika i namještenika Jedinstvenog upravnog odjela, te djelatnika dječjeg vrtića Mali Petar.
Materijalni rashodi ostvareni su  u iznosu od 814.351,19 eura, a odnose se na uredski materijal, materijal za održavanje, električnu energiju općine i vrtića, usluge telefona, poštarine, naknade za rad predstavničkih i izvršnih tijela, raznih povjerenstava i slično.  Financijski rashodi izvršeni su sa 17.681,77 eura, a odnose se na bankarske usluge i usluge platnog prometa, te kamate za otplatu kredita prema OTP Banci. Subvencije izvršene su u iznosu od 73.441,15 eura, a odnose se na subvencije poljoprivrednicima na području Općine. Pomoći dane u inozemstvo i unutar općeg proračuna ostvarene su u 2025. godini sa 29.921,00 eura, a odnose se na tekuće i kapitalne pomoći Osnovnoj školi za djecu na području Općine.
Naknade građanima i kućanstvima na temelju osiguranja i druge naknade realizirane su u iznosu od 130.671,04 eura, a odnose se na jednokratnu novčanu pomoć za novorođenčad, na financiranje čipiranja pasa na području Općine te pomoć samcima u obitelji. Ostali rashodi izvršeni su sa 305.837,40 eura, a većinom se odnose na tekuće donacije Udrugama na području Općine. Rashodi za nabavu neproizvedene dugotrajne imovine ostvareni su u iznosu od 38.079,52 eura. Rashodi za nabavu proizvedene dugotrajne imovine izvršeni su u iznosu 1.065.707,53 eura. 
	U Tablici broj 1.2.2. prikazani su prihodi i rashodi prema izvorima financiranja izvršeni u razdoblju od 1. siječnja do 31. prosinca 2025. godine. Iz navedene tablice vidljivo je da je najveći iznos prihoda ostvaren temeljem pomoći, zatim općih prihoda i primitaka, te prihoda za posebne namjene.
Opći prihodi i primici ostvareni su u iznosu od 981.381,89 eura, a odnose se na porezne prihode.
Vlastiti prihodi ostvareni su u iznosu od 54.426,05 eura, odnose se na prihode od pružanja usluge pripreme hrane za dječje vrtiće Mali Medo i Kalnički jaglac, te prihodi od najma stana, prodaje zemljišta u vlasništvu Općine.
Prihodi za posebne namjene ostvareni su u iznosu od 174.434,87 eura, a odnose se na prihode komunalne naknade, prihode komunalnog doprinosa, prihode ostvarene od uplata roditelja za boravak djece u vrtiću.
Pomoći su ostvarene u iznosu od 1.953.879,23 eura, a odnose se na tekuće i kapitalne pomoći iz Državnog i Županijskog proračuna.

	U Tablici broj 1.2.3. prikazani su rashodi prema funkcijskoj klasifikaciji.
Opće javne usluge izvršene su u iznosu od 761.392,91 eura, odnose se na rashode za zaposlene, materijalne rashode, naknade izvršnom i predstavničkom tijelu, Javni red i sigurnost ostvareno je u iznosu od 32.707,12 eura, odnose se na redovna sredstva Hrvatskoj gorskoj službi spašavanja i civilnu zaštitu. Ekonomski poslovi ostvareni su u razdoblju od 1. siječnja 2025. do 31. prosinca 2025. godine u iznosu od 220.780,04 eura, a odnosi se na, poljoprivredu, promet gorivo i energiju, Zaštita okoliša koja se odnosi na gospodarenje otpadnim vodama u iznosu 81503,30 eura. Usluga unapređenja stanovanja i zajednice ostvarena je u iznosu od 888.496,04 eura, a odnosi se na rekonstrukciju i/ili izgradnju infrastrukture, rekonstrukciju i održavanje javne rasvjete. Zdravstvo je izvršeno 2025. godini u iznosu od 29.950,50 eura, a odnosi se na dežurstvo ljekarni i zbrinjavanje lešina. Rekreacija, kultura i religija ostvareno je u iznosu od 53.300,00 eura, a odnosi se na službe rekreacije i sporta, službe kulture, te religijske službe. Funkcijska klasifikacija Obrazovanje ostvareno je u iznosu od 1.211.979,60 eura, a odnosi se na financiranje rada dječjeg vrtića, te financijska pomoć Osnovnoj školi. Socijalna zaštita izvršena je u iznosu od 44.656,74 eura, a odnosi se na jednokratnu novčanu naknadu za novorođenčad, pomoć socijalno ugroženim obiteljima i slično.

Pod točkom 1.3. Prikazan je Račun financiranja prema ekonomskoj klasifikaciji i prema izvorima financiranja, gdje je vidljivo da su izdaci za otplatu glavnice primljenih kredita i zajmova izvršeni su u iznosu od 142.932,24 eura.

U POSEBNOM DIJELU proračuna prikazano je izvršenje proračuna prema  organizacijskoj klasifikaciji (Tablica 2.1.)  i prema programskoj klasifikaciji (Tablica 2.2.).

Prema organizacijskoj klasifikaciji glava Predstavnička i izvršna tijela Općine ostvarena je u iznosu od 291.656,35 eura, što je 100,39 % u odnosu na planirano, a glava Jedinstveni upravni odjel ostvaren je u iznosu od 3.033.109,90 eura.

OBRAZLOŽENJE OSTVARENJA RASHODA I IZDATAKA OPĆINE SVETI PETAR OREHOVEC PO PROGRAMSKOJ KLASIFIKACIJI

Razdjel 001 Predstavnička i izvršna tijela općine
Program se sastoji od sljedećih aktivnosti:
Aktivnost A100001 Materijalni rashodi  koji su ostvareni sa 63.218,69 eura ili 102,30% u odnosu na planirani iznos. Aktivnost se odnosi na naknade za rad Vijećnika, odnosno povjerenstava, predstavničkih i izvršnih tijela, reprezentaciju, članarine i rashode protokola (vijenci, cvijeće…) Cilj ovog programa je pružiti efikasan rad izvršnih i predstavničkih tijela kroz povećanje aktivnosti u obavljanju poslova i zadaća i donošenju akata iz nadležnosti.
 Aktivnost A100002 Sponzorstva - pokroviteljstva izvršena je sa 11.400,48 eura, a odnosi se na razne donacije i pokroviteljstva. Cilj ove aktivnosti je pružanje potpore rada Udruga koje djeluju na području Općine i šire.
Aktivnost A100003 Tekuće donacije političkim strankama izvršene su u iznosu od 6.499,48 eura, a odnosi se na financiranje rada političkih stranaka prema zastupljenosti u Općinskom vijeću, za što se donosi posebna Odluka na Općinskom vijeću. 
 Aktivnost 100004 Informiranje mještana putem javnih medija ostvarena je u iznosu od 2.136,25 eura, a odnosi se na troškove nastale za razne obavijesti stanovnicima putem Radia Križevci. Cilj ove aktivnosti je podržavanje rada radija kako bi stanovnici što jednostavnije i brže došli do određenih informacija/obavijesti što je ujedno i glavni cilj.
 Aktivnost A100005 Otplata zajma ostvarena je u sveukupnom iznosu od 142.932,24 eura, koja se odnosi na oplatu zajma OTP banci za izgradnju školsko sportske dvorane.
Aktivnost  A100006 Održavanje lokalnih izbora ostvarena je u iznosu od 39.942,08 eura, a odnosi se na rad biračkih odbora, naknade za rad stalnog i proširenog sastava općinskog izbornog povjerenstva, te naknade za izbornu promidžbu.
Kapitalni projekt K100007 Nabava službenog vozila ostvareno je u iznosu od 25.527,13, a odnosi se na nabavu službenog vozila Suzuki Vitare.

Razdjel 002 Jedinstveni upravni odjel 
Program 1001 Financiranje redovne djelatnosti
 Program se sastoji od sljedećih aktivnosti:
Aktivnost 100101 Redovan rad administrativnog, tehničkog i stručnog osoblja ostvareni su u iznosu 143.878,72 eura ili 100,23% plana, a rashodi se odnose na bruto plaće zaposlenika JUO-a, te božićnice, regres, prijevoz na posao i s posla, darove za djecu povodom obilježavanje blagdana Svetog Nikole, te stručnog usavršavanje zaposlenika.  Aktivnost A 100102 Redovna djelatnost rashodi su ostvareni u iznosu 28.687,97 eura. Sadrže uredski materijal, literaturu, energiju, materijal i dijelove za tekuće i investicijsko održavanje, sitni inventar. Rashodi za usluge odnose se na usluge telefona, pošte, komunalne usluge. Aktivnost A 100103 Održavanje objekata, postrojenja i opreme za redovno korištenje izvršena je sa 3.144,31 eura, a odnosi se na tekuće i investicijsko održavanje postrojenja i opreme, održavanje prijevoznih sredstava, te tekuće i investicijsko održavanje građevinskih objekata.
Aktivnost A 100104 Računalne usluge razvoj softwere-a realizirano je u iznosu od 10.140,21 eura, a odnosi se na održavanje računovodstvene aplikacije. Cilj programa je omogućiti djelatnicima što kvalitetnije uvjete za rad. Aktivnost A 100105 Premije osiguranja, pristojbe i naknade izvršeni su u iznosu 3.938,13 eura, a odnose se na javnobilježničke usluge, troškove sudskih postupaka. Aktivnost A 100106 Usluge banaka, platnog prometa, izvršeni su u iznosu od 26.468,26 eura, a odnose se na bankarske usluge, platni promet te uplata kamata za kredit. A 100107 Tekuće održavanje društvenih domova i drugih objekata ostvareno je u iznosu od 2.578,37 eura, a odnosi se na uređenje doma u Međi, uređenje mrtvačnice na groblju Gorica Miholečka, te cinčanje kovane ograde u naselju Mokrice Miholečke. Cilj navedene aktivnosti je održavanje društvenih objekata na području Općine. Aktivnost A 100108 Intelektualne usluge rashodi su realizirani sa 19.779,64 eura, a sadrže troškove geodetsko-katastarskih usluga, projektiranja, te ostale razne intelektualne usluge. Cilj aktivnost je pripremiti dokumentaciju za razne javne pozive i natječaje. Aktivnost A 100112 Sufinanciranje mjere energetske učinkovitosti ostvarena je u iznosu od 27.016,55 eura, a odnosi se na pokriće dio troškova fizičkim osobama na području Općine za ugradnju stolarije, izradu fasade, ugradnju solarnih panela i slično. Cilj aktivnosti jest pružiti pomoć stanovnicima u obnovi obiteljskih kuća. Aktivnost A 100113 Održavanje dvorane ostvarena je u iznosu od 5.632,72 eura, a odnosi se na tekuće troškove školsko sportske dvorane uz Osnovnu školu Sveti Petar Orehovec. Aktivnost A 100114 Projektiranje objekata odnosi se na pripremu projektne dokumentacije za prijavu na natječaj za Nogometni klub Hrvatski Bojovnik, idejni projekt stambeno-poslovne zgrade, projekt dogradnje dječjeg vrtića Mali Petar podružnica Fodrovec, ta izrada projekta rekonstrukcije vatrogasnog doma u Svetom Petru Orehovcu, a ostvareno je u iznosu od 50.831,25 eura. Aktivnost A 100117 Opremanje dječjeg vrtića Mali Petar ostvareno je u iznosu od 49.594,26, a odnosi se na nabavu dječjih igrala, didaktičke opreme, te nabavu višegodišnjih nasada.. Kapitalni projekt 100103 Dodatna ulaganja na zgradama izvršeno je s 82.484,18 eura, a odnosi se na dogradnju društvenog doma u naselju Međa i naselju Vinarec. Cilj dogradnje doma jest osigurati stanovnicima bolji društveni život u ruralnim područjima. Kapitalni projekt K 100105 Dodatna ulaganja na zgradama – vatrogasni dom Miholec ostvareno je u iznosu od 65.156,25 eura, a odnosi se na adaptaciju starog vatrogasnog doma u Miholcu. Cilj navedene aktivnosti jest obnoviti stari vatrogasni dom.

Program 1002 Održavanje objekata i uređaja komunalne infrastrukture
Aktivnost 100201 Održavanje i redovan rad javne rasvjete realiziran je sa 45.057,24 eura, a odnosi se na električnu energiju javne rasvjete i održavanje javne rasvjete. Cilj programa je omogućiti stanovnicima bolji i kvalitetniji životni standard. Aktivnost A 100202 Održavanje nerazvrstanih cesta Općine, ostvareno je iznosom od 125.105,14 eura, a odnosi se na održavanje nerazvrstanih cesta ugradnjom kamena. Cilj aktivnosti je pružiti stanovništvu kvalitetnije makadamske puteve. Aktivnost A 100203 Zimsko održavanje nerazvrstanih cesta na području Općine rashodi su realizirani u iznosu od 1.075,00 eura a odnosi se na čišćenje snijega na području općine. Cilj aktivnosti jest osigurati stanovništvu očišćene ceste od snježnih nanosa, te sprječavanje nastanka poledica na cestama. Aktivnost A 100204 Održavanje odvodnih kanala i propusta na području Općine, odnosi se na iskop putnih jaraka i ugradnju betonskih cijevi, a ostvareno je iznosom od 81.503,30 eura. Cilj aktivnosti je očistiti što više propusta, te time osigurati kvalitetniju infrastrukturu na području općine. Aktivnost 100205 Održavanje i uređivanje javnih zelenih površina, odnosi se na košnju i malčiranje grmlja, te uređenje puteva na području općine, a ostvareno je iznosom od 72.035,65 eura. Cilj aktivnosti je smanjiti obrasle površine. Aktivnost 100206 Održavanje groblja na području Općine ostvareno je u iznosu od 46.266,72 eura, a odnose se odvoz otpada s groblja na području Općine. Aktivnost 100207 Razvoj sustava gospodarenja otpadom ostvarena je u iznosu od 4.057,97 eura, a odnosi se na plaćanje poticanje naknade Fondu za zaštitu okoliša i energetsku učinkovitost. Aktivnost 100209 Održavanje čistoće javnih površina nije realizirana. Aktivnost 100210 Sufinanciranje vodoopskrbe ostvareno je u iznosu od 96.435,05 eura. Cilj aktivnosti je omogućiti svim stanovnicima mogućnost priključka na javnu vodoopskrbu. Aktivnost A100211 Sufinanciranje LC I ŽC ostvarena je u iznosu od  11.839,35 eura, a odnosi se na sufinanciranje radova asfaltiranja Pofuki – Donji Fodrovec. Aktivnost A100213 Dimnjačarska služba ostvarena je u iznosu od 8.388,93, a odnosi se na sufinanciranje pregleda dimnjaka stanovnicima na području Općine. Cilj aktivnosti jest omogućiti stanovnicima kvalitetnu i stručnu provjeru dimnjaka. Aktivnost A100214 Božićna dekoracija ostvarena je u iznosu od 8.455,00 eura, a odnosi se na nabavu dodatnih ukrasa koji se postavljaju na stupove javne rasvjete za Božićne i Novogodišnje blagdane. Kapitalni projekt  100201 Dodatna ulaganja u javnu rasvjetu-proširenje javne rasvjete ostvaren je u iznosu od 1.916,25 eura, a odnosi se na postavljanje novih lampi u Selancu. Cilj aktivnosti je postaviti što više novih led rasvjetnih tijela.
Kapitalni projekt  100203 Izgradnja i opremanje dječjih igrališta ostvaren je u iznosu od 4.460,00 eura, a odnosi se na postavljanje novih igrala u Selnici Miholečkoj i u Svetom Petru Orehovcu uz nogometno igralište Podolnica. Kapitalni projekt K100204 Izgradnja i opremanje nadstrešnica za sklanjanje ljudi u prometu ostvareno je u iznosu od 2.199,75 eura, a odnosi se na ugradnju autobusnog stajališta u Donjoj Dedini. Cilj je stanovnicima omogućiti sigurnije sudjelovanje u prometu prilikom korištenja javnog prijevoza. Kapitalni projekt 100205 Izgradnja objekata komunalne infrastrukture ostvareno je u iznosu od 1.734,25 eura, a odnosi se na priključke na javnu vodovodnu mrežu. Kapitalni projekt 100206 Rekonstrukcija nerazvrstanih cesta ostvarena je u iznosu od 82.397,13 eura a odnosi se na asfaltiranje nerazvrstane ceste u Piškovcu i kod Lovačkog doma „Srna-Čret“ Gregurovec, te manje popravke asfaltnih kolnika po naseljima na području Općine. Cilj aktivnosti je podizanje kvalitete života stanovnicima.
Kapitalni projekt 100208 Kapitalna pomoć Općinskom komunalnom poduzeću izvršeno je u iznosu od 17.887,50 eura, a odnosi se na pomoć u kupnji traktorskog malčera i podne rezačice za asfalt. Cilj navedene aktivnosti je omogućiti Općinskom komunalnom poduzeću efikasnije poslovanje. Kapitalni projekt 100209 Otkup zemljišta ostvaren je u iznosu od 38.079,52 eura, a odnosi se na kupnju zemljišta za potrebe rekonstrukcije PŠ Fodrovec. Kapitalni projekt Izgradnja nogostupa u naselju Fodrovec  izvršen je u iznosu od 122.436,23 eura. Cilj je omogućavanje lakše kretanje pješacima u naselju Fodrovec. Kapitalni projekt K 100217 Rekonstrukcija igrališta nogometnog kluba Ratar Miholec ostvareni je u iznosu od  151.013,34 eura, odnosi se na izradu drenaže nogometnog igrališta u naselju Miholec. Kapitalni projekt K 100218 Uređenje nogometnog igrališta nogometnog kluba Hrvatski Bojovnik ostvaren je u iznosu od 71.892,50, a odnosi se na postavu multifunkcionalnog igrališta i sprava za vježbanje. Cilj je urediti nogometno igralište.
Program 1003 Dodatne usluge u zdravstvu i preventiva
Aktivnost 100301 Poslovi deratizacije i dezinsekcije realizirano je u iznosu od 5.307,88 eura, a odnosi se na provođenje deratizacije po svim kućanstvima na području Općine. Cilj aktivnosti je suzbijanje štetoćina.  Aktivnost A 100302 Poslovi zbrinjavanja lešina i životinja-pasa lutalica, realizirano je sa 20.718,10 eura a odnosi se na troškove smještaja u azilu za pse lutalice. Cilj aktivnosti je smanjiti broj pasa lutalica po naseljima na području Općine Aktivnost 100303 Označavanje pasa, ostvareno je iznosom od 1.915,50 eura, a odnosi se na financiranje, stanovnicima s područja Općine, čipiranje nečipiranih pasa. Cilj aktivnosti je smanjiti neoznačene pse, a ujedno time i pse lutalice. Aktivnost A 100304 Poslovi dežurstva-Ljekarna Križevci, realizirano je u iznosu od 884,56 eura, na odnosi se na uplatu za dežurstvo  Ljekarne Križevci. Cilj programa je omogućiti rad ljekarne u večernjim satima, te neradne dane. Aktivnost A 100305 Program zaštite divljači ostvaren je u iznosu od 1.124,46, a odnosi se na troškove provedbu programa zaštite divljači.
Program 1004 Predškolski odgoj
Aktivnost 100403 Sufinanciranje potreba iznad standarda ostvarena je u iznosu od 6.926,81 eura, a odnosi se na nagrade učenicima za postignute rezultate na školskim natjecanjima, nagrade njihovim mentorima, pokloni povodom blagdana Svetog Nikole. Cilj aktivnosti je poticati učenike da se više zalažu i trude za ostvarenje što boljih rezultata na natjecanjima. A 100402 Sufinanciranje u školstvu – radni materijali ostvarena je u iznosu 27.499,63 eura, odnosi se na kupnju radnih materijala, te time olakšati roditeljima početak nove školske godine. A 100403 Pomoć osnovnoj školi realizirano je u iznosu od 14.865,64 eura. Navedena aktivnost odnosi se na nabavu tepisona u školsko sportskoj dvorani i nabavu garderobnih ormarića.  Cilj aktivnosti jest osigurati djeci ugodniji i kvalitetniji boravak u školi. Aktivnost 100405 Sufinanciranje troškova djece s teškoćama u razvoju ostvareno je u iznosu od 27.352,92 eura a odnosi se na financiranje troškova djece koja pohađaju tretmane za djecu s teškoćama u razvoju. Cilj aktivnosti je pomoć roditeljima u plaćanju potrebnih troškova u liječenju djece. A 100406 Financiranje pomoćnika u nastavi ostvareno je u iznosu od 1.130,63 eura, a odnosi se na podmirenje dijela troškova za asistenta. Kapitalni projekt 100403 Dogradnja dječjeg vrtića „Mali Petar“ realizirano je u iznosu od 346.804,28 eura, a odnosi se dogradnju dječjeg vrtića u naselju Fodrovec. Cilj je proširiti prostor dječjeg vrtića, kako bi postojala mogućnost upisa za veći broj djece.

Program 1005 Zaštita od požara i spašavanje
Aktivnost A 100501 VATROGASNA ZAJEDNICA Općine Sv. P. Orehovec, realizirano je u iznosu od 70.000,00 eura, a odnosi se na doznaku redovnih sredstava Vatrogasnoj zajednici za redovan rad DVD-a. Cilj aktivnosti je pružiti podršku Vatrogasnoj zajednici, te omogućiti financijska sredstva za nabavu potrebnih strojeva, alata i opreme. Aktivnost A 100502 Zaštita i spašavanje – civilna zaštita ostvarena je u iznosu od 405,38  eura, a troškovi se odnose na predavanje o civilnoj zaštiti.  Aktivnost A 100504 Financiranje Hrvatske gorske službe spašavanja ostvarena je u iznosu od 1.500,00 eura. Cilj aktivnosti je omogućiti financijska sredstva za redovan rad Hrvatske gorske službe spašavanje – stanica Koprivnica. T 100501 Sufinanciranje održavanja izgrađenih objekata u vlasništvu VZO-a ostvarena je u iznosu od 30.801,74, a odnosi se na troškove DVD-a Selanec, Kapela Ravenska, Gregurovec i Guščerovec. Cilj navedene aktivnosti je urediti što više vatrogasnih domova.
Program 1006 Program socijalne skrbi i zdravstva
Aktivnost A100601 Pomoć u novcu pojedincima i obiteljima, odnosi se na pomoć pojedincima ili obiteljima slabijeg imovinskog stanja, a realizirano je u iznosu od 10.196,84 eura, a odnosi se na pakete za građane slabijeg imovinskog stanja, financijska pomoć obiteljima slabijeg imovinskog stanja te pomoć u obnovi dotrajalih prozora na kući jedne obitelji. Cilj aktivnosti je osigurati kvalitetniji život pojedincima slabijeg imovinskog stanja. Aktivnost A 100602 Provođenje natalitetnih mjera, ostvareno je u iznosu od 17.774,10 eura, a odnosi se na jednokratnu novčanu pomoć za novorođenčad na području općine. U 2025. godini rođeno je 27 djece. Aktivnost A 100604 Humanitarna djelatnost CRVENOG KRIŽA Križevci, ostvarena je u iznosu od 13.985,80 eura, a odnosi se na financiranje troškova prijevoza gerontodomaćice, sufinanciranje pomoći u kući starijim osobama na području općine, te redovna sredstva Gradskom društvu crvenog križa Križevci. Cilj aktivnosti je pružanje potrebne pomoći starijim i nemoćnim osobama koje žive sama.
Program 1007 Program poljoprivreda i gospodarstvo
A100701 Subvencija poljoprivrednicima ostvarena je u iznosu od 73.441,15 eura. Cilj aktivnosti je pomoć poljoprivrednicima sufinanciranjem dijela računa za tržnice, dijela računa za umjetno osjmenjivanje, dijela računa za kupnju sadnica voćaka i vinove loze.
A100702 Subvencije poduzetnicima ostvareno je u iznosu od 1.206,50 eura, a odnosi se na troškove registracije novo registriranih obrta ili poduzeća na području Općine u navedenoj godini.

Program 1008 Potpore u radu udruga civilnog društva
Aktivnost 100801 Poticaj djelovanja udruge umirovljenika i branitelja ostvarena je u iznosu od 2.700,00 eura, a odnosi se na financiranje troškova udruge Hrvatskog časničkog zbora i Udruge osoba s invaliditetom prijavljenih na Javni poziv za dodjelu financijskih sredstava projektu Udrugama koji su od interesa za Općinu Sveti Petar Orehovec. Cilj je pomoć osobama s invaliditetom i braniteljima u ostvarenju svojih projekata, ujedno i poticanje društvenih aktivnosti.  Aktivnost 100802 Razvoj sporta i rekreacije ostvareno je u iznosu 35.000,00 eura, a odnosi se na troškove sportskih klubova za provođenje vlastitih projekata i uključivanje mladih u sportske aktivnosti Aktivnost 100803 Promocija amaterske kulture i narodne baštine izvršena je u iznosu od 10.800,00, a odnosi se na dodjelu sredstava Likovnoj udruzi Prigorje-ART i Povijesnom društvu Sveti Petar Orehovec, Pukovnija Orehovečki te Udruzi Orej za provođenje raznih aktivnosti povodom dana Općine. Cilj aktivnosti je promicanje kulture i narodne baštine na području općine, upoznavanje mladih s nekadašnjim običajima.  Aktivnost 100804 Očuvanje kulturne i sakralne baštine ostvarena je u iznosu od 6.000,00 a odnosi se na uplatu redovnih sredstava Župama na području Općine. Cilj aktivnosti je podupiranje sakralne baštine na području Općine. Aktivnost 100805 Poticanje knjižničarske djelatnosti ostvarena je u iznosu od 1.500,00 eura. Cilj aktivnosti je podupiranje Bibliobusa koji ima nekoliko stanica na području Općine gdje dolazi, te se mogu posuđivati knjige. Aktivnost 100806 Promocija općine i poticanje turizma izvršena je u iznosu od 6.694,00 eura. Cilj je promoviranje Općine, predstavljanje Udruga s područja općine i njihovih programa i projekata. Aktivnost 100807 Poticanje i razvoj poljoprivredne proizvodnje realizirana je u iznosu od 511.480,00 eura, a odnosi se na dodjelu financijskih sredstava Udruzi uzgajivača simentalskog goveda Kalničkog prigorja, Udruzi vinogradara i vinara Sveti Vinko i Udruzi uzgajivača hrvatski toplokrvnjak za provođenje njihovih aktivnosti. Cilj aktivnosti je promocija poljoprivrede i poljoprivrednih proizvoda proizvođača s područja Općine. Aktivnosti A100808 Manifestacija Petrovo realizirana je u iznosu od 34.928,41 eura, a odnosi se na troškove vezane uz Proslavu Dana Općine Sveti Petar Orehovec.
Sufinanciranje dječjeg vrtića ostvareno je u iznosu od 737.805,43 eura, odnosi se na troškove zaposlenika Dječjeg vrtića Mali Petar, materijalne troškove, te ostale neophodne troškove. Cilj aktivnosti je osigurati djeci kvalitetne uvjete za život i kontinuirano učenje djece i odraslih (djelatnika vrtića i roditelja), rad na njezi te skrbi za tjelesni rast i razvoj svakog djeteta u okruženju koje je sigurno i poticajno.



